І сам І. Сямашка, і прыхільныя яму даследчыкі дзейнасці мітрапаліта Літоўскага гавораць пра асаблівую ласку да яго з боку імператара Мікалая І. Пра імператарскую прыхільнасць не толькі да справы ліквідацыі Уніі, але і да яе ліквідатара сведчаць пералічаныя вышэй узнагароды. Сам І. Сямашка прызнаецца, што яго рэформы фінансаваліся дзяржаўнымі ўладамі. Непакорных святароў ссылалі ў расійскія манастыры паводле царскага распараджэння. Ды і сам акт Полацкага сабора атрымаў моц толькі пасля падпісання яго імператарам Мікалаем ІІ [3, c. 125].